CELEX: 32006R0591
Language: et
Date: 2006-04-12 00:00:00
Title: Komisjoni määrus (EÜ) nr 591/2006,  12. aprill 2006 , millega muudetakse määrust (EÜ) nr 2535/2001, millega kehtestatakse nõukogu määruse (EÜ) nr 1255/1999 üksikasjalikud rakenduseeskirjad seoses piima ja piimatoodete impordi korra kohaldamise ning tariifikvootide avamisega

13.4.2006   
            
            
               ET
            
            
               Euroopa Liidu Teataja
            
            
               L 104/11
            
         
      KOMISJONI MÄÄRUS (EÜ) nr 591/2006,
   12. aprill 2006,
   millega muudetakse määrust (EÜ) nr 2535/2001, millega kehtestatakse nõukogu määruse (EÜ) nr 1255/1999 üksikasjalikud rakenduseeskirjad seoses piima ja piimatoodete impordi korra kohaldamise ning tariifikvootide avamisega
   EUROOPA ÜHENDUSTE KOMISJON,
   võttes arvesse Euroopa Ühenduse asutamislepingut,
   võttes arvesse nõukogu 17. mai 1999. aasta määrust (EÜ) nr 1255/1999 piima- ja piimatooteturu ühise korralduse kohta, (1) eriti selle artikli 29 lõiget 1,
   ning arvestades järgmist:
   
               (1)
            
            
               Komisjoni määruse (EÜ) nr 2535/2001 (2) III.A lisas sätestatakse kvoodi kehtivusajal imporditava Austraaliast pärit Cheddari juustu maksimumkogus.
            
         
               (2)
            
            
               Nõukogu 30. jaanuari 2006. aasta määrusega (EÜ) nr 267/2006, mis käsitleb GATT 1994 artikli XXIV lõike 6 raames peetud läbirääkimiste tulemusel sõlmitud lepingute rakendamist ning millega muudetakse tariifi- ja statistikanomenklatuuri ning ühist tollitariifistikku käsitleva määruse (EMÜ) nr 2658/87 I lisa, (3) on Austraaliast pärit Cheddari juustu puhul ette nähtud iga-aastase imporditariifikvoodi suurendamine täiendava 461 tonni võrra. Seepärast on asjakohane kohandada määruse (EÜ) nr 2535/2001 III.A lisas osutatud kvoodi nr 09.4521 kohast juustukogust.
            
         
               (3)
            
            
               Seepärast tuleks määrust (EÜ) nr 2535/2001 vastavalt muuta.
            
         
               (4)
            
            
               Kuna asjaomane iga-aastane tariifikvoot avatakse 1. jaanuaril, tuleks käesolevat määrust kohaldada 1. jaanuarist 2006 ning see peaks jõustuma nii ruttu kui võimalik.
            
         
               (5)
            
            
               Käesoleva määrusega ettenähtud meetmed on kooskõlas piima- ja piimatooteturu korralduskomitee arvamusega,
            
         ON VASTU VÕTNUD KÄESOLEVA MÄÄRUSE:
   Artikkel 1
   Määruse (EÜ) nr 2535/2001 III.A lisas asendatakse kvoodinumbrit 09.4521 hõlmav osa käesoleva määruse lisas sätestatud tekstiga.
   Artikkel 2
   Käesolev määrus jõustub selle Euroopa Liidu Teatajas avaldamise päeval.
   Käesolevat määrust kohaldatakse alates 1. jaanuarist 2006.
   
      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 12. aprill 2006
      
         
            Komisjoni nimel
         
         
            komisjoni liige
         
         Mariann FISCHER BOEL
         
      
   
   
      (1)  EÜT L 160, 26.6.1999, lk 48. Määrust on viimati muudetud määrusega (EÜ) nr 1913/2005 (ELT L 307, 25.11.2005, lk 2).
   
      (2)  EÜT L 341, 22.12.2001, lk 29. Määrust on viimati muudetud määrusega (EÜ) nr 316/2006 (ELT L 52, 23.2.2006, lk 22).
   
      (3)  ELT L 47, 17.2.2006, lk 1.
   
      LISA
      
         
                     Kvoodi nr
                  
                  
                     CN-kood
                  
                  
                     Kirjeldus
                  
                  
                     Päritoluriik
                  
                  
                     Iga-aastane kvoot: jaanuar–detsember (kogused tonnides)
                  
                  
                     Imporditollimaks (eurodes 100 kg netokaalu kohta)
                  
                  
                     IMA 1 sertifikaatide täitmist käsitlevad eeskirjad
                  
               
                     “09.4521
                  
                  
                     ex 0406 90 21
                  
                  
                     Terve Cheddari juust (tavapärased silindrikujulised juusturattad netomassiga vähemalt 33 kg, kuid mitte üle 44 kg, ja kuubi- või rööptahukakujulised juustuplokid netomassiga 10 kg või rohkem) kuivaine rasvasisaldusega 50 % või rohkem massist, laagerdatud vähemalt kolm kuud
                  
                  
                     Austraalia
                  
                  
                     3 711
                  
                  
                     17,06
                  
                  
                     Vt XI lisa B-osa”